Diari Oficial de la Generalitat Valenciana


Sumari del DOGV 4287, del 08-07-2002 (2002/7411)

ACORD d'1 de juliol de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa en el terme municipal d'Alacant.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4287

Data del DOGV
:   08-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7411


Data del document
:   01-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alacant
    * administració local
    * expropiació

ACORD d'1 de juliol de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa en el terme municipal d'Alacant. [2002/X7411]
  
El Govern Valencià, en la reunió del dia 1 de juliol de 2002, adoptà l'acord següent:
  
L'actual depuradora d'aigües residuals de mont Orgègia servix les localitats d'Alacant (en l'àrea nord), Sant Joan d'Alacant, el Campello i Mutxamel, inclosa en el Pla de Sanejament de la Comunitat Valenciana, que està en funcionament des de 1989, i va ser dissenyada per a tractar un cabal de 34.000 m³/diaris i una població de 155.000 habitants.
  
Estes condicions de disseny s'han vist superades amb el pas del temps de manera que en els dos últims estius s'ha superat el cabal de disseny, així com les càrregues contaminants, base de disseny d'una depuradora, de manera que s'han arribat a tractar càrregues corresponents a 370.000 habitants.
  
Atesos els nombrosos problemes de salubritat que este abocament pot comportar, i com a conseqüència d'això, per la Resolució de 20 de febrer de 2002, de la Direcció General d'Obres Públiques, es va procedir a l'aprovació definitiva del projecte d'obres, i que s'incoa a continuació el corresponent expedient d'expropiació.
  
En la tramitació del dit expedient s'han seguit les vies legals previstes en l'article 52 de la Llei d'Expropiació Forçosa, i que consten degudament acreditades les circumstàncies que justifiquen la incoació del procediment d'urgència, com són a més de donar solució a la compromesa situació hídrica, l'estricte compliment de terminis i execució d'anualitats, ja que esta obra està inclosa dins del Programa Operatiu Integrat de la Comunitat Valenciana (2000-2006) aprovat per la Comissió Europea el 7 de març de 2001, i la present actuació té una important anualitat dins del present any 2002.
  
En compliment del que disposa l'article 56 del vigent Reglament d'Expropiació Forçosa va ser sotmés l'expedient a informació pública només a l'efecte d'esmenar les possibles errades aparegudes en relacionar els béns afectats per la urgent ocupació, sense que en el dit període es presentara cap al·legació, d'acord amb el certificat emés a l'efecte el 4 de juny de 2002, pel secretari general de la Conselleria d'Obres Públiques, Urbanisme i Transports.
  
Així mateix, i de conformitat amb el que disposa l'article 52 de la Llei d'Expropiació Forçosa, en la redacció donada per a la Llei 11/1996, de 27 de desembre, de Mesures de Disciplina Pressupostària, s'ha retingut crèdit suficient per dur a terme la dita expropiació, i distribuir en les anualitats i imports següents:
  
5995 437.538 euros
  
2393 813.916 euros
  
En virtut d'això i atés el que disposen els citats articles i la disposició final segona de la Llei 5/1983, de 30 de desembre, de la Generalitat Valenciana, a proposta del conseller d'Obres Públiques, Urbanisme i Transports, el Govern Valencià, acorda:
  
Declarar la urgent ocupació dels béns i els drets afectats per les obres d'ampliació de l'estació depuradora d'aigües residuals de mont Orgègia, terme municipal d'Alacant, segons la relació publicada en el Boletín Oficial del Estado núm. 97, de 23 d'abril de 2002, Butlletí Oficial de la Província d'Alacant núm. 97, de 30 d'abril de 2002, i Diari Oficial de la Generalitat Valenciana núm. 4.240, de 2 de maig de 2002.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar-hi els recursos següents:
  
a) Recurs potestatiu de reposició davant el Govern Valencià, en el termini d'un mes, comptador a partir del dia següent d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la seua desestimació presumpta pel transcurs d'un mes, es podrà interposar en el termini de dos mesos un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat el recurs administratiu potestatiu de reposició no es podrà interposar el recurs contenciós administratiu fins que el primer siga resolt expressament o s'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del sendemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercir qualsevol altra via que estimen oportuna.
  
València, 1 de juliol de 2002
  
El conseller secretari del Govern Valencià,